ঘসেটি বিবির মসজিদ

ঘসেটি বিবির মসজিদ বা ঘসেটি বেগমের কুঠিবাড়ি  বাংলাদেশের পটুয়াখালী জেলার বাউফল উপজেলার কালাইয়া ইউনিয়নের শৌলা গ্রামে অবস্থিত একটি ঐতিহাসিক মসজিদ। এটি নবাব আলীবর্দী খান বড় মেয়ে ও সিরাজউদ্দৌলার খালা ঘসেটি বিবি কর্তৃক নির্মিত হয়েছিল। ধারণা করা হয় প্রায় সাড়ে তিনশ বছর আগে মসজিদটি নির্মিণ করা হয়। বর্তমানে মসজিদটি বাংলাদেশ প্রত্নতত্ত্ব অধিদপ্তরের তত্ত্বাবধানে রয়েছে।

 ইতিহাস 
বাউফল উপজেলা পরিষদের তথ্য অনুযায়ী মসজিদটির নির্মাণকাল সম্পর্কিত কোনো সুনির্দিষ্ট তথ্য পাওয়া যায় না। স্থানীয়ভাবে প্রচলিত মতে অনুযায়ী, মধ্যযুগে তেঁতুলিয়া নদীর তীরবর্তী এ অঞ্চল জমিদারির অন্যতম প্রধান কেন্দ্র ছিল। ধারণা করা হয় প্রায় ২৮০ থেকে ৩০০ বছর পূর্বে ঘসেটি বেগম ভ্রমণের অংশ হিসেবে এখানে একটি মসজিদ নির্মাণ করেন।

জনশ্রুতি অনুসারে, পলাশীর যুদ্ধকালীন সময়ে ঘসেটি বেগম নিজে অথবা তাঁর কোনো নিকটাত্মীয় এখানে আশ্রয় নেন এবং দালানকোঠা নির্মাণ করেন। স্থানীয় প্রবীণদের মতে, তিনি ব্যবসায়িক কাজে এ অঞ্চলে অবস্থানকালে একটি কুঠিবাড়ি নির্মাণ করেছিলেন এবং কিছুদিন সেখানে বসবাস করেন। নবাবী আমল শেষে ব্রিটিশ আমলে স্থানীয়রা ওই কুঠিবাড়িতে নামাজ আদায় শুরু করেন। পরবর্তীতে এটি স্থানীয়ভাবে ঘসেটি বেগমের মসজিদ নামে পরিচিতি লাভ করে।

 সংরক্ষণ 
 আরও দেখুন 
 ঘসেটি বেগম
 বাংলাদেশের মসজিদসমূহের তালিকা

 তথ্যসূত্র 

বিষয়শ্রেণী:পটুয়াখালী জেলার মসজিদ
বিষয়শ্রেণী:বাউফল উপজেলা